‫- מרץ 1979, מידלטאון, פנסילבניה -‬
‫פינוי. נא להישאר בבית בחלונות סגורים.‬
‫יש לך חלומות?‬
‫על מה החלומות?‬
‫על ת'רי מייל איילנד.‬
‫- סדרה תיעודית של NETFLIX -‬
‫ישבתי וחשבתי על זה במשך שנים אחרי התקרית.‬
‫על איך, אפילו כעבור 40 שנה,‬ ‫היא עדיין מרימה את ראשה המכוער.‬
‫היה זה השלב הראשון בסיוט גרעיני,‬
‫התקלה בתחנת הכוח הגרעינית‬ ‫בפנסילבניה היום.‬
‫מידלטאון פנסילבניה שרויה במתח גדול הלילה.‬
‫הכבישים המהירים פקוקים‬ ‫ועומס כבד על קווי הטלפון.‬
‫התאונה בת'רי מייל איילנד בשנת 1979‬
‫הייתה התאונה הגרעינית החמורה ביותר‬ ‫שהתרחשה אי פעם על אדמת ארה"ב.‬
‫גורמים רשמיים בתחנת הכוח‬ ‫אומרים שהתאונה איננה חמורה.‬
‫הם רצו למנוע מידע מהציבור הרחב.‬
‫הצהרות החברה לא סיפקו מענה לשאלות חשובות.‬
‫הם רצו לטייח את הדברים.‬
‫כמה קרינה רדיואקטיבית‬ ‫כבר נפלטה מתחנת הכוח?‬
‫הישארו בבתים.‬
‫סגרו את כל החלונות והדלתות.‬
‫אבל העולם צריך לדעת‬ ‫מה קרה בת'רי מייל איילנד.‬
‫ומה קורה בחלומות שלך?‬
‫אנשים מתחילים לעזוב ויש תנועה כבדה.‬
‫ואז פתאום…‬
‫זה התפוצץ.‬
‫- פצצת אטום מוטלת על יפן -‬
‫אחריות איומה מוטלת עלינו.‬
‫תחנות כוח גרעיניות מוקדשות למטרות שלום.‬
‫אנרגיה גרעינית מחוללת פלאים,‬
‫ומספקת עולם מאושר יותר לאנושות כולה.‬
‫האם זה עתיד האנרגיה או מתכון לאסון גרעיני?‬
‫- מידלטאון, פנסילבניה -‬
‫ת'רי מייל איילנד היה ממש מול בית ילדותי.‬
‫הפרידו בינינו רק הנהר,‬
‫פסי הרכבת,‬
‫וכביש דו-נתיבי.‬
‫וזה היה מעין מתקן של הקהילה.‬
‫אזור מידלטאון היה מקום מושלם‬ ‫לבניית תחנת כוח גרעינית‬
‫- ריק פארקס, מפעיל בתחנת הכוח -‬
‫כיוון שנהר ססקוהנה זרם שם,‬
‫וסיפק את כל צורכי הקירור של המתקן.‬
‫יחידה מס' 1 הוקמה ב-1974,‬
‫ויחידה מס' 2 התחילה לתפקד בדצמבר 1978.‬
‫כור מס' 2 של ת'רי מייל איילנד‬
‫נכנס לשירות מסחרי רק לפני שלושה חודשים.‬
‫כשהמגדלים הוקמו בקהילה שלנו,‬ ‫הם ייצגו קידמה.‬
‫הייתי עקרת בית מאושרת מאוד.‬
‫ניהלתי עסק קטן, ניהלתי פעוטון.‬
‫בעלי עבד ברכבת.‬
‫המגדלים נשקפו מחלון המטבח שלי,‬
‫אבל לא היה לי שום מושג‬ ‫מה זו אנרגיה גרעינית.‬
‫תחנת כוח גרעינית היא למעשה קומקום תה גדול.‬
‫דלק גרעיני ותגובת שרשרת מייצרים חום.‬
‫החום הופך מים לקיטור.‬ ‫הקיטור מניע טורבינות.‬
‫הטורבינות מייצרות חשמל.‬
‫קידמו את האנרגיה הגרעינית כשיא הקידמה.‬
‫היא תייצר מקומות עבודה ותהיה זולה מאוד.‬
‫לא הייתה כל מחשבה על קרינה,‬ ‫על הסכנות, או דברים בסגנון הזה.‬
‫מעולם לא חשבתי על זה.‬
‫מבחינת קהילה כמו שלנו,‬
‫שסבלה מההשפעות השליליות‬ ‫של תעשיית הפחם והפלדה,‬
‫הגיעה לקהילה שלנו תעשייה‬
‫שהעסיקה אנשים רבים, תגמלה אותם היטב…‬
‫את המחסור בדלק מרגישים כעת‬ ‫בעלי מכוניות ברחבי המדינה.‬
‫תלות בנפט ממקורות זרים‬ ‫מאיימת על עצמאותנו הכלכלית.‬
‫מנקודת מבט לאומית,‬ ‫נראה היה שאנרגיה גרעינית היא התשובה.‬
‫זהו הכוח וההבטחה הטמונים באטום.‬
‫כששיווקו את תחנות הכוח הגרעיניות,‬
‫הן היו ההבטחה של המחר.‬
‫ואיש לא תמך באנרגיה גרעינית יותר ממני.‬
‫עבדתי בתחנות כוח בכל רחבי המדינה‬
‫והגעתי לתחנת הכוח במישיגן, ‬ ‫שהייתה זהה לתחנה בת'רי מייל איילנד.‬
‫כל תחנות הכוח הגרעיניות בנויות‬ ‫כדי לשמור על קירור הכור.‬
‫לכן המפעיל, שנמצא שם למקרה של תאונה,‬
‫יכול בעיקרון ללכת הביתה לאכול צוהריים‬ ‫ועדיין המתקן יישאר בטוח.‬
‫- מנגנון ההגנה של הכור -‬
‫לפיכך, השתרשה תפיסה מסוימת בתעשייה כולה.‬
‫"תאונה קשה לעולם לא יכולה לקרות."‬
‫והאמנתי בכך.‬
‫אבל טעיתי.‬
‫- 3:59 לפנות בוקר -‬
‫- 4:00 לפנות בוקר, 28 במרץ 1979 -‬
‫- ת'רי מייל איילנד, חדר הבקרה של יחידה 2 -‬
‫אני יודע מניסיון אישי,‬
‫שהשעה 4:00 לפנות בוקר‬ ‫היא השעה הגרועה ביותר ביממה.‬
‫אתה מתקשה להישאר ער,‬ ‫ולא משנה כמה אתה אחראי ומסור.‬
‫אז המפעילים ישבו שם, מדושני עונג.‬
‫ואז, בום.‬
‫כל האזעקות החלו לפעול בו זמנית.‬
‫תקלה בטורבינות, הכור אינו פועל.‬
‫- תקלה בטורבינות -‬
‫משאבות נוזל הקירור פועלות…‬
‫ואותם מפעילים אומרים,‬ ‫"אלוהים אדירים, מה קורה פה?"‬
‫אנחנו לא מקבלים מים להזנת חירום.‬
‫הבחורים גיששו באפלה במשך יותר משעה.‬
‫לפי חיישני מערכת הקירור, היא מלאה מדי.‬
‫באותו זמן, הטמפרטורה בכור כבר החלה לעלות‬
‫אף על פי שמד מפלס המים‬ ‫המשיך להצביע על כך שהמערכת מלאה.‬
‫כבו את משאבות נוזל הקירור.‬
‫לכן הם החליטו לכבות את המשאבה ‬ ‫שגרמה למפלס המים לעלות,‬
‫אבל זה לא עבד.‬
‫אסור לעצור את זרימת המים סביב הליבה.‬
‫הם היו צריכים לצנן את הכור.‬
‫הם לא ידעו מה קורה, וזה הפחיד אותם.‬
‫קיבלתי שיחת טלפון בסביבות השעה חמש.‬
‫נאמר לי שיחידה 2 הושבתה‬
‫- דיק דביאל, ‬ ‫מפקח על הגנה מפני קרינה בכור -‬
‫ושהמפקח התורן מבקש שאגיע למתקן מייד.‬
‫עבדתי בת'רי מייל איילנד‬ ‫מאז שיחידה 1 נפתחה לראשונה,‬
‫אבל יחידה 2 פעלה באותו זמן ‬ ‫רק כשלושה חודשים.‬
‫אז פשוט לא ידעתי למה אני אמור לצפות.‬
‫- 5:32 בבוקר -‬
‫באותו זמן, המפעילים בחדר הבקרה‬
‫ניסו לנתח את הזרימות, הלחצים והטמפרטורות.‬
‫אחד החששות העיקריים היה‬
‫שבמערכת לא זורמים מים טריים.‬
‫לא הייתה זרימת מים סביב הליבה,‬
‫לכן המים המשיכו פשוט לעמוד שם ולהתחמם.‬
‫לבסוף, המפקח הכונן שהוזעק למקום‬ ‫זיהה ששסתום ההפעלה פתוח ודולף.‬
‫זאת הייתה הבעיה.‬
‫בשלב מסוים במהלך התאונה,‬
‫נפתח שסתום הלחץ כדי לשחרר לחץ.‬
‫אותו שסתום נתקע ונשאר פתוח.‬
‫המים כבר לא זרמו בתוך הליבה‬
‫ובשום פנים ואופן‬
‫- מיצ'יו קאקו, פיזיקאי גרעין -‬
‫מפלס המים לא אמור לרדת מתחת לליבה,‬ ‫כי בקלות רבה העסק עלול לצאת משליטה.‬
‫- 5:58 בבוקר -‬
‫אז אנחנו סוגרים את השסתום‬
‫ואז מתמקדים בכור.‬
‫זה עצר את התרחיש שהם היו בעיצומו,‬
‫אבל עד אז, הכור כבר התחמם מאוד.‬
‫אם הטמפרטורה תמשיך לעלות, הליבה תותך‬
‫ותיצור תגובה גרעינית שמזינה את עצמה.‬
‫רדיואקטיבית ביותר, מסוכנת מאוד.‬
‫בשלב זה, אתה בטריטוריה לגמרי לא מוכרת.‬
‫הטמפרטורות זינקו בתוך מבנה הכור,‬
‫והעידו על פוטנציאל להתכה גרעינית.‬
‫שמעתי רעש חזק מאוד שהגיע מתחנת הכוח.‬
‫זה היה משהו שמעולם לא שמעתי קודם לכן.‬
‫זה הבית שגדלתי בו.‬
‫- ניקול רמסברג, תושבת מידלטאון -‬
‫תחנת האוטובוס נמצאת כאן‬ ‫בפינה של שביל הגישה. אז זה בא ממש משם.‬
‫בתור ילדה בת שש, לא הבנתי מה קורה,‬
‫אבל שאלתי למה. "למה אנחנו שומעים‬ ‫את הרעש הזה? ממה הוא נובע?"‬
‫ואומרים לי, "עזבי, תהיי רגועה.‬
‫הכול יהיה בסדר".‬
‫אז יצאתי החוצה וחיכיתי שהאוטובוס‬ ‫לבית הספר יגיע,‬
‫אבל פחדתי.‬
‫לא היה לי שום מושג מה מתרחש מעבר לרחוב.‬
‫- 6:57 בבוקר -‬
‫בערך ברגע שבו עקבתי אחר‬ ‫המערכת לניטור הקרינה,‬
‫פתאום שמעתי אזעקת קרינה.‬
‫- קרינת גמא: גבוהה -‬
‫מייד מיהרתי במסדרון לכיוון בניין הכור.‬
‫שני טכנאים התלוו אליי‬
‫כדי שנוכל להיכנס ולגלות מה מתרחש.‬
‫- בניין הדלק הגרעיני‬ ‫כ-60 מטר ממעטפת הכור -‬
‫לא הצלחנו לזהות בקלות‬ ‫שום דבר שגורם לקרינה.‬
‫אבל עד מהרה הבחנתי בעלייה במד הקרינה‬
‫ומעלינו היו צינורות דגימה בלתי ממוגנים‬
‫שהגיעו ממערכת הכור של יחידה 2.‬
‫הם היו רדיואקטיביים מאוד.‬
‫באותו רגע הבנתי‬ ‫שיש לנו בעיה חמורה ביחידה 2.‬
‫הסתלקנו מייד מהאזור.‬
‫אחד הטכנאים רץ לבניין העזר של יחידה 2‬
‫כדי לפנות את הבניין.‬
‫רצתי למשרד והשתמשתי במערכת הכריזה.‬
‫אנחנו מאבדים דלק במהירות.‬ ‫מכריז בזאת על מצב חירום.‬
‫- 7:24 בבוקר -‬
‫כאן מייק פינזאק והרי החדשות.‬
‫חברת מט-אד נאלצה לסגור‬
‫את יחידה 2 בתחנת הכוח הגרעינית‬ ‫בת'רי מייל איילנד הבוקר‬
‫בעקבות תאונה במערכת הטורבינות של המתקן.‬
‫גורמים רשמיים מסרו‬ ‫שלא נשקפת סכנה לציבור הרחב‬
‫ושהמצב בשליטה.‬
‫הייתי עדיין במיטה, הטלפון צלצל,‬ ‫זה היה המושל ת'ורנברג.‬
‫- דיק ת'ורנברג, מושל פנסילבניה -‬
‫הוא אמר, "קריץ', יש מקרה חירום‬ ‫בת'רי מייל איילנד".‬
‫- פול קריצ'לו, דובר -‬
‫אמרתי לו, "אדוני המושל,‬ ‫מה זה ת'רי מייל איילנד?"‬
‫- ת'ורנברג נבחר למושל -‬
‫היינו אז בתחילת דרכנו.‬ ‫רק נכנסנו לתפקיד 72 ימים קודם לכן,‬
‫- פול קריצ'לו, דובר -‬
‫לכן היינו בהלם גמור מהאירוע,‬ ‫כי פשוט לא ציפינו לדבר שכזה.‬
‫אחרי שלוש או ארבע דקות של לחץ…‬
‫- ביל סקרנטון, סגן מושל פנסילבניה -‬
‫היה מעט מאוד מידע‬ ‫למעט העובדה שאירעה תקרית.‬
‫התחלנו להתקשר למטרופוליטן אדיסון,‬ ‫החברה שהכור היה בבעלותה,‬
‫"מה קרה? מה זה אומר?"‬
‫לפי מה ששמענו ממט-אד,‬ ‫המצב היה יציב באופן כללי,‬
‫ולא קרה שום דבר רציני במיוחד.‬
‫לא קיבלנו הרבה מידע,‬
‫אבל הם אמרו שהם יודעים מה הם עושים,‬
‫ושהדברים בשליטה.‬
‫- 10:55 בבוקר -‬
‫חברת מטרופוליטן אדיסון מסרה לנו‬
‫שאירעה תקרית ביחידה 2 של ת'רי מייל איילנד.‬
‫הכול בשליטה.‬
‫אין ולא הייתה סכנה‬ ‫לבריאות הציבור ולבטיחותו.‬
‫חברת מטרופוליטן אדיסון מנטרת ללא הרף‬ ‫את האוויר בסביבת הכור מאז התקרית.‬
‫לא זוהתה עלייה ברמות הקרינה הרגילות.‬
‫איך קבעתם את רמת הקרינה?‬
‫איך אתם יודעים איפה מזוהם ואיפה בטוח?‬ ‫-ביל, בבקשה…‬
‫ובכן…‬ ‫-מי זה?‬
‫מהנדס גרעין מטעם המשרד למשאבי טבע.‬
‫מטרופוליטן אדיסון שלחה צוות‬ ‫באופן מיידי לגבולות המתקן ולגולדסבורו,‬
‫כי הרוח נשבה לכיוון ההוא, כדי לבצע מדידות.‬
‫לפני שהגענו הנה שמענו שהם זיהו‬
‫כמות קטנה של יוד רדיואקטיבי על הקרקע.‬
‫מה?‬ ‫-יוד רדיואקטיבי על הקרקע.‬
‫יוד.‬
‫כולנו היינו מופתעים.‬
‫זה היה הרגע הראשון‬
‫שמישהו הצהיר שהשתחררה‬ ‫כמות מסוימת של קרינה.‬
‫כעסתי מאוד,‬
‫כי הגעתי לשם משוכנע‬
‫שמטרופוליטן אדיסון אמרו אמת.‬
‫איפה אנשי הצוות‬
‫המופקדים על ניטור האטמוספרה?‬
‫ממתינים בהיכון במשרדנו.‬
‫למה הם לא בתחנת הכוח?‬
‫כי אנחנו סומכים על מכשור החברה.‬ ‫-שאני אבין:‬
‫אתם פשוט סומכים על מה שהם אומרים לכם?‬ ‫-כן.‬
‫היו דיבורים ברחבי הקהילה‬
‫כי לחלק מהשכנים‬ ‫היו מכשירי ניטור של המשטרה.‬
‫הייתה זו שכנתי פולה שהתקשרה וסיפרה לי‬
‫שאנשים מדברים על כך שהתרחשה תאונה באי.‬
‫- ג'ויס קוראדי, תושבת מידלטאון -‬
‫ואמרתי, "את בטוחה בקשר לזה,‬ ‫או שהם לא מבינים מה מתרחש?"‬
‫והיא אמרה, "לא, הזמינו משטרה‬
‫ואולי אפילו מכבי אש".‬
‫הילדים שלי היו בבית הספר.‬
‫הקטנה שלי שיחקה בחוץ,‬
‫ונאמר לנו שהכול בשליטה,‬
‫- פולה קיני, תושבת מידלטאון -‬
‫והאמנתי להם!‬ ‫לא הייתה לי סיבה לא להאמין.‬
‫ואז התחלנו לראות‬ ‫עיתונאים מגיעים ושואלים שאלות.‬
‫ואני שואלת את עצמי, "מה באמת קורה שם?"‬
‫התקשרו אליי מה"רולינג סטון" ושאלו אם‬ ‫אני רוצה לסקר את התאונה בת'רי מייל איילנד.‬
‫- איירה רוזן, עיתונאי -‬
‫עניתי, "יופי, נהדר".‬
‫הייתי בן 25 וזו הייתה הזדמנות גדולה בזמנו.‬
‫אנשים היו מבועתים‬ ‫מהסכנות האפשריות של אנרגיה גרעינית.‬
‫כי בשלב ההוא‬ ‫כולם כבר שמעו סיפורים על "הסינדרום הסיני"‬
‫שהיה סרט גדול באותה תקופה‬ ‫ויצא לאקרנים 12 יום לפני התאונה.‬
‫- הסינדרום הסיני -‬
‫היום רק קומץ אנשים‬ ‫יודעים מה זה אומר, והם מפחדים.‬
‫עכשיו בבתי הקולנוע בכל מקום.‬
‫הסרט חזה אירוע מקביל‬ ‫לאירוע שהתרחש בת'רי מייל איילנד,‬
‫- הסינדרום הסיני -‬
‫וזה היה מוזר ביותר.‬
‫מה יש לנו כאן, תקלה בטורבינות?‬ ‫-כן.‬
‫הסרט סיפר על תחנת כוח גרעינית‬
‫שבה תאונה גרמה‬ ‫למשהו שנקרא "הסינדרום הסיני".‬
‫אם זה נכון, היינו קרובים מאוד‬ ‫ל"סינדרום הסיני".‬
‫מה זה?‬
‫אם הליבה נחשפת מסיבה כלשהי, הדלק הגרעיני‬ ‫מתחמם מעבר לסבילות הליבה לחום בתוך דקות.‬
‫הוא מותך, וחודר דרך קרקעית המתקן,‬ ‫תיאורטית עד לסין.‬
‫אבל, כמובן, הוא מתפוצץ‬ ‫אל האטמוספרה, מפזר עננים רדיואקטיביים,‬
‫והופך אזור בגודל של פנסילבניה‬ ‫לבלתי ראוי למחייה לצמיתות.‬
‫העובדה שאנחנו בפנסילבניה‬
‫בתחנת כוח גרעינית כשזה קורה,‬
‫אנשים לא הבינו‬ ‫איך צירוף מקרים כזה יכול להתרחש.‬
‫הסרט היה נבואי,‬
‫והחדיר לשפת היומיום את רעיון התכת הליבה.‬
‫הרעיון לפיו כור גרעיני‬ ‫עלול להיות בלתי יציב.‬
‫אנשים מעולם לא שמעו על כך.‬
‫וכש"הסינדרום סיני" יצא לאקרנים‬
‫יצאה קריאה חזקה מצד תעשיית הגרעין‬
‫שזה לעולם לא יכול לקרות.‬
‫ובתוך 12 יום אנשים גילו שדווקא כן.‬
‫- 1:50 בצוהריים -‬
‫חבטה עזה נשמעה בחדר הבקרה.‬
‫ובאותו רגע חלה עלייה חדה‬ ‫בלחץ שבבניין מעטפת הכור,‬
‫אבל הוא מייד ירד בחזרה.‬
‫לא ממש הבינו מה מתרחש.‬
‫אבל התגובה הראשונה הייתה‬
‫ניסיון לראות אם חל כשל כלשהו‬ ‫בציוד ההפעלה שבתוך המעטפת.‬
‫בדיקה מהירה של המפעילים זיהתה‬ ‫שהכול פועל כהלכה.‬
‫"אז לא הגיוני לדאוג בקשר לזה עכשיו.‬ ‫הבה נמשיך הלאה."‬
‫- קרינת גמא: גבוהה -‬
‫במהלך השעה הבאה,‬ ‫קרינה רדיואקטיבית חדרה לחדר הבקרה.‬
‫הכול הלך והתדרדר.‬
‫אנשים נדרשו לעטות מסכה,‬
‫כי נחשפו לזיהום בורון גבוה.‬
‫היה ברדק נוראי בחדר הבקרה.‬
‫בשלב ההוא התמקדתי לחלוטין בשאלה‬
‫"האם אנחנו פולטים קרינה לציבור הרחב?"‬
‫אבל לא היה לנו מושג.‬
‫קרינה נרשמה במרחק של כ-26 ק"מ‬ ‫מת'רי מייל איילנד,‬
‫אם כי חוקרים פדרליים מתעקשים‬
‫שהרמות לא גבוהות דיין‬ ‫כדי לאיים על בריאות האדם.‬
‫אך גורמים רשמיים חוששים‬ ‫שכמויות גבוהות יותר‬
‫שנרשמו בשער הצפוני של תחנת הכוח‬ ‫עלולות להיות מסוכנות.‬
‫מדוע התעכבו כל כך‬
‫- ג'ק הרביין, סמנכ"ל מט-אד -‬
‫להודיע לקהילה על הבעיה?‬
‫אני לא חושב שהיה עיכוב…‬
‫זה קרה בשעה ארבע, הם קיבלו הודעה בתשע.‬
‫אני לא חושב שהציבור היה בסכנה בשום שלב‬
‫במהלך ההתרחשות שאירעה הבוקר.‬
‫ממה שהתרשמנו, הבטיחות של המתקן מספקת.‬
‫אנחנו משתמשים במכשירים רגישים מאוד‬ ‫כדי לנטר את קרינת האזור,‬
‫ובשלב ההוא לא ראינו כלום.‬
‫קבענו פגישה במשרד שלי‬
‫עם אנשי מטרופוליטן אדיסון ועם מר הרביין.‬
‫הייתה זו פגישת התפכחות.‬
‫אמרתי, "מה קורה פה?"‬
‫התגובה הייתה, "כן, אנחנו פולטים קרינה".‬
‫"למה לא סיפרתם לנו על כך?"‬
‫והוא אמר, "אף אחד לא שאל אותי".‬
‫זה פשוט הדהים אותי וגרם לי להיאלם דום.‬
‫זה היה כאילו הבחור אמר,‬ ‫"זה ענייננו, לא עניינכם".‬
‫ידענו מאותו רגע ואילך‬ ‫שהם לא מקור מידע מהימן.‬
‫- 4:34 אחה"צ -‬
‫זהו עדכון על התקרית‬
‫בתחנת הכוח הגרעינית ת'רי מייל איילנד.‬
‫המצב מורכב יותר‬ ‫מכפי שהחברה גרמה לנו להאמין.‬
‫גורמים רשמיים בחברת מט-אד‬ ‫מתעקשים שאין זו תאונה חמורה,‬
‫אבל הם מודים שאכן נפלטה קרינה לסביבה.‬
‫עד כמה מסוכן המצב לדברי חברת האנרגיה?‬
‫- רוברט ריד, ראש עיריית מידלטאון -‬
‫הבטיחו לי שבאמת אין מקום לדאגה.‬
‫התשובה הזו מספקת אותך?‬ ‫-אני חושב שנקבל תשובות טובות יותר.‬
‫האם אתם רואים צורך להתחיל‬ ‫לפנות אנשים מהאזור?‬
‫לא, בהחלט לא.‬
‫אחרי שחזרתי הביתה,‬
‫צפינו בטלוויזיה על מה שקורה‬
‫בהמשך הרחוב שבו עמד הבית שלי.‬
‫אני זוכרת שדיברו על קרינה.‬
‫קיטור רדיואקטיבי נפלט לאטמוספרה ואותר.‬
‫לא הבנתי את זה,‬
‫אבל הסבירו לי שזה עלול להזיק לי.‬
‫המשפחה שלך שם וכל מה שיקר לליבך…‬
‫אנחנו רוצים תשובות אמיתיות.‬
‫ואנחנו רוצים לדעת מה מצפה לנו בעתיד.‬
‫יש עדיין שאלות שדורשות מענה.‬
‫מה גרם לתקלה היום,‬
‫ולמשך כמה זמן יושבת הכור הגרעיני?‬
‫הסיבה תיקבע רק לאחר שהסכנה תחלוף.‬
‫נכון לעכשיו, הבעיה הקריטית היא ייצוב המתקן‬
‫כי המצב עלול להיות גרוע בהרבה.‬
‫בחדר הבקרה נדרשו לעטות מסכות גז‬
‫עד שמצב החירום יחלוף.‬
‫- 8:00 בערב -‬
‫לקח לנו זמן, על בסיס מדידות קרינה רבות,‬
‫כדי להגיע למצב שבו הרגשנו בנוח‬ ‫לא לעטות מסכות,‬
‫אבל השאלה הבוערת הייתה‬
‫"איך נגיע למצב של יציבות?"‬
‫התברר שעלינו להפעיל‬ ‫לפחות אחת ממשאבות נוזל הקירור.‬
‫הן היו המקור העיקרי להזרמת מים בליבת הכור.‬
‫עם זאת, חששנו שמא זה יהרוס את המשאבה‬
‫ויגרום יותר נזק אם ננסה להפעיל אותה.‬ ‫ולכן, אולי עדיף להניח לה.‬
‫בחדר הבקרה התבצעה בדיקה.‬
‫המשאבה הופעלה וכפתה זרימה בליבה.‬
‫נשמעה אנחת רווחה קולקטיבית בחדר הבקרה‬
‫כאשר הלחצים חזרו לרמתם הנורמלית.‬
‫היה זה הסימן הראשון להתייצבות.‬
‫למעשה זה בלם את ההרס שהתרחש באותו רגע.‬
‫במהלך הלילה, עשרות פועלים‬ ‫בדקו דגימות אוויר לאיתור קרינה‬
‫ליד אתר התאונה בת'רי מייל איילנד.‬
‫דגימות האוויר שבדקת מחוץ‬ ‫למבנה הכור לא היו קטלניות?‬
‫לא. הן לא היו קטלניות, לא.‬ ‫סליחה, אני חייב ללכת.‬
‫יש לך חששות מהקרינה?‬ ‫-לא. כלל לא. אני חייב ללכת, סליחה.‬
‫רמת הקרינה מחוץ למתקן הייתה נמוכה מאוד…‬
‫- וולטר קרייץ, נשיא מט-אד -‬
‫ולא סיכנה איש מתושבי האזור.‬
‫אל תשכחו, 72 כורים גרעיניים פועלים במדינה.‬
‫חלקם פועלים מאז שנת 1974,‬
‫ועדיין לא נפגע איש מהציבור הרחב,‬
‫ולדעתי זה ראוי לציון.‬
‫אין טכנולוגיה שהאדם היה מעורב בה,‬
‫מאז החל לראשונה להשתמש באש,‬
‫שיכולה לטעון להישג כזה.‬
‫- היום השני, 29 במרץ 1979 -‬
‫הגעתי למתקן בבוקר התאונה,‬
‫- אד האוזר, המפקח על הכימיה בכור -‬
‫וכעבור 30 שעות עוד הייתי שם.‬
‫לא ידענו בדיוק מה מצבו של הדלק הגרעיני.‬
‫האם הליבה נחשפה? האם הליבה ניזוקה?‬
‫לכן היינו צריכים את דגימת הבורון.‬
‫- 8:30 בבוקר -‬
‫הבורון היה קריטי מאוד במערכת הראשית‬
‫כי בורון ויסת את התגובה שהתרחשה בכור.‬
‫לפיכך היינו צריכים לוודא‬ ‫שיש מספיק בורון במערכת‬
‫כדי לכבות את הכור לחלוטין.‬
‫איש לא התבקש להתנדב. אד צעד קדימה. ‬
‫הוא היה אחד הטכנאים שלי.‬
‫דאגנו שלא תתרחש כל חשיפה מיותרת לקרינה‬
‫של איש מהמעורבים.‬
‫הכול תוכנן מראש, כיצד זה ייעשה,‬
‫מי יעשה מה,‬ ‫ללא בזבוז אנרגיה, ללא בזבוז זמן.‬
‫הם היו האנשים הנכונים לבצע זאת.‬
‫- המעבדה הכימית‬ ‫בבניין לטיפול בדלק הגרעיני -‬
‫היו שם דוחות שלא הושלמו. כוסות קפה פזורות.‬
‫כריכים נגוסים.‬
‫המקום נראה כמו סדום ועמורה.‬
‫אזעקות של כמה מנטרי קרינה פעלו.‬
‫השתקנו אותן.‬
‫גלאי הקרינה השתוללו.‬
‫זה היה מדאיג ביותר.‬
‫אתה יודע שיש אנשים שתלויים בך בבית.‬
‫החלטנו לקחת את הדגימה‬
‫ופשוט לעשות את זה בזריזות.‬
‫ובשלב זה אני…‬
‫נחשפתי מאוד לזיהום.‬
‫על בסיס שבועי, מותר לך להיחשף ל-0.3 רם.‬
‫כשקראו את התג שלי, הוא הראה 2.8 רם.‬
‫כמעט פי מאה מהמותר.‬
‫ביליתי שעות במקלחת בניסיון להיפטר מהזיהום.‬
‫ו…זה לא כל כך הצליח.‬
‫הייתי עדיין מזוהם כשחזרתי הביתה.‬
‫לא נגעתי בילדים שלי.‬
‫אבל…‬
‫סליחה.‬
‫זה עדיין היה בגדר ניחוש עד כמה הוא נחשף.‬
‫צריך לטפוח לבחור על השכם.‬
‫כי הוא עשה זאת מרצונו.‬
‫והדגימה שלהם אישרה‬ ‫שריכוז הבורון נמוך מאוד.‬
‫תחנת הכוח לא הייתה במצב יציב.‬
‫מוקדם יותר היום,‬ ‫היה חם מאוד ורדיואקטיבי בתוך תחנת הכוח.‬
‫רדיואקטיבי פי מיליון יותר מהרגיל.‬
‫תחנת הכוח לא מתקררת‬
‫במהירות שבדרך כלל היינו מצפים לה.‬
‫זו הייתה חוויה מאוד מפכחת‬ ‫לגלות כמה זה באמת מסוכן.‬
‫אבל גם קיבלנו מידע מאוד סותר.‬
‫ולא האמנתי לכמות העיתונאים מכל רחבי העולם‬
‫שהגיעו לעיירה הקטנה שלנו.‬
‫ורבים מהם הרגישו כמוני,‬
‫"לא אומרים לנו את האמת",‬ ‫או לפחות לא את כל האמת.‬
‫ביום השני,‬
‫היה ברור שמסיבות העיתונאים‬ ‫הן קשקוש אחד גדול.‬
‫האם אתה אומר‬ ‫שאין שום אפשרות לסינדרום סיני?‬
‫אני אומר שאין שום אפשרות לסינדרום סיני‬
‫לנוכח האירועים שהתרחשו‬ ‫בת'רי מייל איילנד ביומיים האחרונים.‬
‫ובשלב ההוא כולם הפכו לכתבים חוקרים.‬
‫מדוע שהציבור יאמין שדבר כזה לא יקרה שוב?‬
‫הם רצו לרדוף אחריהם.‬
‫למשך כמה זמן הליבה נחשפה?‬
‫אנחנו לא יודעים.‬
‫אם כך על סמך מה אתם אומרים לנו‬
‫שלא נוכל למצוא את עצמנו במצב חמור יותר?‬
‫יש מצבים שבהם אין ערבויות.‬
‫אין שום ערובה, אדוני,‬ ‫שלא יפגע בך מטאוריט מחר.‬
‫ואם היו פגמים בטיחותיים,‬ ‫תשאלו את הוועדה לרגולציה גרעינית.‬
‫אני בטוח שהם היו נוקטים צעדים‬
‫כדי לוודא שהדברים יתוקנו באופן מיידי,‬
‫אחרת המתקן היה נסגר.‬
‫- הוועדה לרגולציה גרעינית של ארצות הברית -‬
‫בזמן התאונה בת'רי מייל איילנד,‬
‫הייתי במטה‬ ‫הוועדה לרגולציה גרעינית בוושינגטון.‬
‫ותפקידה של הוועדה לרגולציה גרעינית‬
‫היה לפקח על תעשיית הכוח הגרעיני‬
‫- לייק ה. בארט, חבר בוועדה -‬
‫כדי להבטיח את בריאות הציבור ובטיחותו.‬
‫הוועדה לרגולציה גרעינית עקבה אחר המצב‬
‫מהמטה שלה בוושינגטון.‬
‫ידענו שמתקבלות רמות קרינה מחוץ לאתר,‬
‫אבל לגבי היום הראשון והיום השני‬
‫שרשרת התקשורת שהייתה רחוקה ממושלמת,‬
‫עם מידע התחלתי רחוק ממושלם,‬
‫השאירה אנשים באפלה.‬
‫העובדים אמרו שרמת הקרינה עדיין לא מסוכנת.‬
‫חברי קונגרס נסערים מאוד בעקבות התאונה,‬
‫ותוהים אם משהו כזה עלול לקרות במחוזותיהם.‬ ‫לכן התקיים היום שימוע מהיר.‬
‫- ג'וזף הנדרי, חבר בוועדה -‬
‫ידענו שהמצב חמור מאוד,‬ ‫אבל בתוך כל הטירוף התקשורתי‬
‫אנדרלמוסיית המידע גרמה לאי הבנה ולשיבושים.‬
‫המצב עלול היה לצאת משליטה.‬
‫באיזו מידה התקרבנו להתכת הליבה,‬ ‫לסינדרום הסיני?‬
‫האם ייתכן שזה קרה?‬
‫לא נראה לי. לדעתי לא התקרבנו למצב כזה.‬
‫כולם ראו לנגד עיניהם את הסינדרום הסיני.‬
‫זה מייד נצרב בתודעת הציבור‬ ‫כ"התכת הכור של ג'יין פונדה",‬
‫וזה היה מנותק ממה שהתחולל המציאות.‬
‫נתמקד באנרגיה גרעינית, אשר כמעט…‬
‫אז הפחד בקרב הקהילה‬ ‫כלל לא היה צריך להתעורר.‬
‫מהוועדה לרגולציה גרעינית נמסר לוועדת‬ ‫הקונגרס שהסכנה לציבור כלל לא הייתה חמורה.‬
‫זה עלול היה להוציא שם רע מאוד‬ ‫לתעשייה הגרעינית‬
‫כאופציה ישימה לאנרגיה עתידית.‬
‫ממשל קרטר תלה תקוות רבות באנרגיה גרעינית‬
‫שתצמצם את המחסור באנרגיה בשנים הקרובות.‬
‫כעת עולה השאלה,‬
‫מה יקרה לשימוש באנרגיה אטומית למטרות שלום?‬
‫- 10:00 בערב -‬
‫השעה הייתה 10:00 בערב, הייתי במשרדי.‬
‫התקבלה שיחת טלפון.‬
‫זה היה אחד המפקחים‬ ‫מהוועדה לרגולציה גרעינית שפגשתי במשך היום.‬
‫והוא אמר, "אני מתקשר מחדר המוטל שלי.‬
‫בבקשה אל תציין את שמי, אבל אני רוצה שתדע‬
‫שאני חושב שקיבלת רושם מעט מוטעה לגבי‬
‫מה שקורה בתחנת הכוח.‬
‫למעשה, המצב הרבה‬ ‫יותר חמור ממה שגרמו לך להאמין.‬
‫נגרמו נזקים הרבה יותר חמורים לליבה‬
‫וההשלכות עלולות להיות ארוכות טווח.‬
‫למשך חודשים, אם לא שנים".‬
‫ואז הוא ניתק.‬
‫זה השפיע על מה שקרה לאחר מכן‬
‫כי התחלנו לפקפק באמיתות הדברים שנמסרו לנו‬ ‫מטעם הוועדה לרגולציה גרעינית שנכחה במקום.‬
‫- היום השלישי, 30 במרץ 1979 -‬
‫בתוך תחנת הכוח עצמה של ת'רי מייל איילנד,‬
‫גורמים רשמיים‬ ‫ממטרופוליטן אדיסון, מפעילי הכור,‬
‫והוועדה הפדרלית לרגולציה גרעינית‬
‫מוסרים שרמת הקרינה גבוהה מאוד‬
‫בתוך תחנת הכוח.‬
‫הם מאשרים שמתרחשת פליטה‬ ‫מתמשכת של גזים רדיואקטיביים.‬
‫בוואן סמוך,‬
‫המדענים ניתחו רמות קרינה‬ ‫מדגימות אוויר, מים וצמחייה.‬
‫בשלב זה, כעבור שלושה ימים,‬
‫נרשמה עלייה ברמת הקרינה שהגיעה לציבור,‬
‫והיא עלתה עם הזמן.‬
‫לא במידה רבה, אבל די כדי לעורר דאגה.‬
‫רמות הקרינה מחוץ לת'רי מייל איילנד‬
‫אינן גבוהות מאלה של צילום שיניים,‬ ‫כך לפי גורמי ממשל רשמיים של פנסילבניה.‬
‫כך שלטענתם הדבר מצדיק את ההחלטה‬ ‫שלא לפנות את האזור סביב הכור.‬
‫באחריותה של הוועדה לרגולציה גרעינית‬ ‫היה להמליץ אם צריך לפנות.‬
‫אז הסתכלנו קדימה‬ ‫אל מה שעלול להיות התרחשות מכריעה‬
‫או כל דבר משמעותי שיחייב פינוי.‬
‫לפיכך ביצעתי אנליזה באותו שלב,‬
‫על סמך תחזיות הפליטה אל מחוץ לאתר.‬
‫ממצאיי הצביעו על 1,200 מילירם לשעה,‬ ‫וזה נתון גבוה מאוד.‬
‫אבל אם רמות הקרינה כה גבוהות,‬ ‫זה עשוי לשמש עילה מספקת לפינוי.‬
‫- 8:01 בבוקר, כ-40 מטרים מעל הארובות -‬
‫זה ממשיך…‬
‫לעלות!‬
‫רמות גבוהות בשיעור של 1,200 מילירם לשעה‬ ‫התגלו בענן גז.‬
‫הייתי בהלם.‬
‫המסוק דיווח על 1,200 מילירם לשעה.‬
‫כל המגמה בחדר השתנתה.‬
‫במט-אד חולקים על ההערכות‬ ‫לפיהן הכור יצא משליטה.‬
‫במטה בוושינגטון עברו לדון בשאלה‬
‫"האם באמת ראוי לפנות?"‬
‫אם מתפנים, עוזבים ערים, בתי עסק,‬
‫ובתי מגורים ללא הגנה, ריקים מתושבים.‬
‫הזדמנויות הביזה יהיו אדירות.‬
‫גם בפינוי מתוכנן אנשים מקפחים את חייהם,‬
‫תינוקות באינקובטורים, קשישים המחוברים‬ ‫למערכות החייאה, תאונות דרכים.‬
‫הגיע דיווח…‬
‫…על פינוי.‬
‫היי, צ'יף.‬
‫המצב היה מדאיג מאוד,‬ ‫כי היינו צריכים להחליט‬
‫"מה לגלות לציבור?"‬
‫היום שקלו במשרד המושל בפנסילבניה‬
‫אפשרות פינוי של כמעט מיליון בני אדם‬
‫שמתגוררים בהאריסברג ובעיירות,‬ ‫חוות וכפרים אחרים באזור.‬
‫קיבלתי שיחות טלפון.‬
‫"מה את עושה שם? את חייבת להסתלק משם!"‬
‫סגן נשיא מטרופוליטן אדיסון אומר,‬
‫"לתושבים אין מה לדאוג".‬
‫כעסתי מאוד בגלל האפשרות‬
‫שלא אוכל לקבל החלטות טובות‬ ‫על סמך מה שקורה.‬
‫כל מה שיקר לליבנו‬ ‫נמצא כאן למרגלות אותן ארובות.‬
‫אנשים שנמצאים במרחק כ-16 ק"מ‬ ‫מת'רי מייל איילנד‬
‫מתבקשים להיות בכוננות‬ ‫למקרה שתתקבל הוראה להתפנות.‬
‫היה שקט באופן מפחיד.‬
‫ואז הייתה מופיעה כבאית‬ ‫או ניידת משטרה עם רמקולים‬
‫שסיפקו לנו מידע סותר.‬
‫סגרו את כל החלונות והדלתות!‬
‫הם אמרו, "אם אתם גרים בבית לבנים,‬ ‫השאירו את החלונות פתוחים",‬
‫ואחר כך אמרו "סגרו את החלונות".‬
‫הם שיגעו את האוכלוסייה ובלבלו אותה.‬
‫קודם אמרו, "אולי תצטרכו לברוח"‬ ‫ואז "בעצם, אין צורך".‬
‫נכון לעכשיו לא מתבצע פינוי.‬
‫בסופו של דבר הם רק הצליחו‬ ‫לבלבל את כל תושבי האזור.‬
‫זה הרבה יותר חמור ממה שמספרים לנו.‬
‫שקרים אופייניים. היו צריכים לסגור‬ ‫את תחנות הכוח הגרעיניות האלה.‬
‫ומה אם היו באים ומספרים לך את האמת עכשיו?‬
‫הם חייבים לטייח משהו.‬
‫ופתאום…‬
‫נשמעת הצפירה הזאת ולא מפסיקה.‬
‫לא היה לנו מושג מה מתרחש.‬
‫בשלב זה, המושל ת'ורנברג שאל את הוועדה‬ ‫לרגולציה גרעינית, "האם עלינו להתפנות?"‬
‫הוא פנה לקבוצה…‬
‫אבל היו חילוקי דעות בקרב‬ ‫הוועדה לרגולציה גרעינית‬
‫בשאלה האם הם מקבלים החלטות נכונות.‬
‫הרשו לי לומר בכנות,‬ ‫אף תחנת כוח לא הייתה במצב כזה,‬
‫אף תחנת כוח לא נבדקה ולא נותחה במצב כזה.‬
‫אני חושב שאנחנו צריכים לפנות אנשים.‬
‫אבל עוד לא, אני לא חושב…‬
‫היו להם יומיים להתכונן והם פוחדים.‬
‫הממשלה, הוועדה לרגולציה גרעינית‬ ‫ועובדי חברת האנרגיה שיחקו ברולטה רוסית.‬
‫עתיד האנרגיה הגרעינית‬
‫וחייהם של מיליוני אנשים‬ ‫היו תלויים במצבו של הכור הזה.‬
‫אני לא יודע על מה אנחנו מגינים בשלב זה.‬
‫אני חושב שאנחנו צריכים לפנות אנשים.‬